Uredba Komisije (ES) št. 795/2004 z dne 21. aprila 2004 o podrobnih pravilih za izvajanje enotne plačilne sheme, ki je predvidena v Uredbi Sveta (ES) št. 1782/2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ( 2 ), uvaja predpise za izvajanje enotne plačilne sheme, ki se bodo začeli izvajati leta 2005. Upravno in operativno izvajanje sheme, ki se je začelo na nacionalni ravni te uredbe, je pokazalo potrebo po nadaljnjih podrobnih pravilih pri nekaterih vidikih sheme in potrebo po tem, da bi razjasnili vidike že obstoječih pravil.

Na podlagi javne objave Uredbe Komisije (ES) št. 795/2004 je razvidno, da so bili nekateri sklici na Uredbo (ES) št. 796/2004 ( 3 ) napačno objavljeni. Te napačne sklice je treba popraviti.

Namen drugega pododstavka člena 46(2) Uredbe (ES) št. 1782/2003 je omogočiti prenos upravičenosti do prejemka brez zemljišč pod določenimi pogoji. Prvi pododstavek člena 46(2) Uredbe (ES) št. 1782/2003 jasno določa, da je prodaja upravičenosti do prejemka možna zgolj brez zemljišč. Da bi se izognili možnosti, da se drugi pododstavek razume napačno in da določbe iz prvega pododstavka tega člena ne bodo dosegle cilja, je za boljšo pojasnitev potrebno natančno določiti, da se prenos, ki je omenjen v drugem pododstavku, nanaša samo na prodajo upravičenosti do prejemka brez zemljišč in ne na zakup upravičenosti do prejemka, ki ni možen brez zemljišč.

Iz administrativnih razlogov in z namenom, da bi znatno omejili nastajanje deležev upravičenosti do prejemka, je potrebno zagotoviti predpis, ki bo zagotovil, da se bodo deloma uporabljene upravičenosti do prejemka smatrale za popolnoma uporabljene. Pravica do prejemka se bo dodelila glede na prijavljena zemljišča, v primeru prenosa, pa se še pred delitvijo obstoječe upravičenosti uporabijo vsi obstoječi deleži.

Člen 2(e) Uredbe (ES) št. 1782/2003 določa, da so prejemki v referenčnem obdobju tisti, ki so bili dodeljeni ali pa še bodo dodeljeni v tem obdobju. Priloga VII dodaja, da je treba upoštevati znižanja, ki izhajajo iz prijave osnovnih površin, zgornjih mej ali drugih kvantitativnih omejitev. Zaradi pojasnitve je primerno navesti, da se znižanja in izključitve, ki se izvajajo v okviru Uredbe Komisije (ES) št. 2419/2001 ( 4 ), ne smejo upoštevati za vsa neposredna plačila, navedena v Prilogi VI Uredbe (ES) št. 1782/2003 z namenom, da se znižanja in izključitve iz tega obdobja ne bi nadaljevale. Zato se mora upoštevati število živali in hektarjev, določeno v času določanja upravičenosti do prejemka, brez vpliva na nadaljnji nadzor in uporabo člena 3(1) Uredbe Sveta (ES, Euratom) 2988/95 ( 5 ).

Kmetje, ki so dali hektarje v zakup ali pa so jih prodali, ne smejo imeti koristi od mehanizma, ki je opredeljen v členu 7. Zato je potrebno, da se zemljišče, ki je bilo prodano ali dano v zakup, vključi v število hektarjev, ki jih je navedel kmet, z namenom, da ti hektarji od mehanizma nimajo koristi.

Člen 40 Uredbe (ES) št. 1782/2003 določa v primeru naravnih nesreč, ki vplivajo na proizvodnjo, drugačno referenčno obdobje. Zato je treba podrobneje določiti, da mora biti izvajanje tega člena osnovano na vsakem neposrednem plačilu, navedenem v Prilogi VI te uredbe, ki se nanaša na različne proizvodnje.

V zvezi z izvajanjem člena 42(9) Uredbe (ES) št. 1782/2003 je potrebno podrobneje opredeliti njegovo izvajanje v primeru prenosa pravice do premije in posledice izračuna preostalega referenčnega zneska preostalih hektarjev. Nadalje, cilj navedene spremembe datuma iz dne 29. septembra 2003 na dan 15. maja 2004, ki jo uvaja Uredba (ES) št. 864/2004, je izogib temu, da bi izvajanje tega člena vplivalo na zakonito pričakovanje kmetov, ki so že izpolnili pogodbe med 30. septembrom in 2003 ter 15. majem 2004. Upoštevajoč izvajanje te klavzule je treba za tovrstne primere zagotoviti neuporabo tega člena.

Da bi upoštevali možnost države članice, da lahko zagotovi nadaljnje dodelitve referenčnega zneska v prvem letu izvajanja enotne plačilne sheme, v skladu z drugim pododstavkom člena 34(3) Uredbe (ES) št. 1782/2003, je potrebno določiti končni datum za dokončno določitev upravičenosti do prejemka, tj. do 15. avgusta, in hkrati državam članicam dopuščati možnost, da določijo kasnejši datum, če administrativni vzroki tako zahtevajo. Treba je določiti površino, na katero se nanaša minimalna velikost, in kdaj je treba navesti enoto rabe ali poljino.

Po spremembi datuma z 29. septembra 2003 na 15. maj 2004, ki jo je uvedla Uredba (ES) št. 864/2004, je zaradi doslednosti uveden isti datum v določbah, ki se nanašajo na kmete v posebnih situacijah.

Treba je premisliti o vseh upravnih aktih ali odločitvah sodišča, ki bi lahko odpravile spore med administracijo in kmetom v primeru, da se bo to posledično odražalo v dodelitvi ali pa povečanju upravičenosti do prejemka. To situacijo se smatra za posebno situacijo v skladu s členom 42(2) Uredbe (ES) št. 1782/2003 in se jo posledično obravnava.

Brez poseganja v izvajanje člena 43(2)(b) Uredbe (ES) št. 1782/2003, ki zagotavlja, da je vsa krmna površina v referenčnem obdobju vključena v izračun upravičenosti do prejemka, z namenom olajšati nalogo nacionalnim upravam pri določanju začasnih upravičenosti do prejemka, je le-tem treba dati priložnost, da upoštevajo število krmnih površin, ki so bile navedene v zahtevku za pomoč na površino pred uvedbo enotne plačilne sheme ali v primeru začasnih določitev upravičenosti do prejemka, tako, da se kmetu dopusti možnost, da dokaže, da je bila njegova krmna površina v referenčnem obdobju nižja.

Veljavna izvedbena pravila o upravičenosti do prejemka, ki veljajo za posebne pogoje, morajo biti izpolnjena glede na določene vidike določitve in upravljanja teh upravičenosti.

Ekstenzifikacijska plačila in dodatna plačila v sektorju govejega, telečjega, ovčjega in kozjega mesa, navedena v Prilogi VI Uredbe (ES) št. 1782/2003, so bila dodeljena v referenčnem obdobju v skladu s pogoji za upravičenost in zneski, ki so jih določile države članice in ki se lahko od enega do drugega leta razlikujejo. Zaradi teh spreminjajočih se elementov je potrebno državam članicam omogočiti, da v skladu z objektivnimi kriteriji upoštevajo drugačne pogoje za upravičenost in znesek pri izračunu referenčnega zneska, ki se nanaša na ta plačila, pri tem pa se upošteva relativna zgornja meja sklada. Kar zadeva klavno premijo, je treba z namenom, da bi olajšali vključitev veljavne ureditve premij v enotno plačilno shemo, pri izračunu referenčnega zneska upoštevati veljavno zgornjo mejo, ki je navedena v členu 11(4) Uredbe (ES) št. 1254/12999.

Z namenom, da bi pri izvajanju regionalnega modela upoštevali vse morebitne primere naravnih nesreč, je treba zagotoviti izvajanje obstoječih pravil za primer naravnih nesreč, določenih v členu 40 Uredbe (ES) št. 1782/2003.

Pri predpisih s področja posebnih situacij je treba upoštevati kmete, ki pridelujejo sadje, zelenjavo in navadni krompir.

V skladu s poglavjem 6 iz naslova III Uredbe (ES) št. 1782/2003 bodo nove države članice uporabljale enotno plačilno shemo samo na regionalni način, ki temelji na določbah za regionaliziran model, določenih v členih od 58 do 63 te uredbe. Za izvajanje enotne plačilne sheme v teh državah članicah je treba zagotoviti ista natančna pravila, ki se izvajajo in so določena v Uredbi (ES) št. 795/2004.

Če se država članica odloči, da bo uporabila možnost, določeno v členu 71(1) Uredbe (ES) št. 1782/2003, mora biti določen zadnji rok za objavo novih sklepov, ki jih je sprejela v skladu s členi 58, 59, in členi od 61 do 64 ter 70 Uredbe (ES) št. 1782/2003, da lahko Komisija določi zgornje meje, omenjene v teh členih.

V skladu s členom 60(2), Prilogo VII.B in D, zadnjim pododstavkom Uredbe (ES) št. 1782/2003, Komisija določi največje ozemlje za sadje in zelenjavo, posušeno krmo in škrobni krompir na osnovi podatkov, ki so jih sporočile države članice. Iz teh razlogov je treba določiti zadnji rok za ta sporočila.

Ukrepi, predvideni v tej uredbi, so v skladu z mnenjem Upravljalnega odbora za neposredna plačila —